บอร์ด SPALI อนุมัติจ่ายปันผลระหว่างกาล 0.60 บ. หลังเลื่อนประชุมผถห.
บอร์ด SPALI อนุมัติจ่ายปันผลระหว่างกาล 0.60 บ. หลังเลื่อนประชุมผถห.
10 เม.ย. 2563

บริษัท ศุภาลัย จำกัด (มหาชน) หรือ SPALI ระบุว่า ตามที่คณะกรรมการบริษัท มีมติกำหนดวันประชุมสามัญผู้ ถือหุ้นประจำปี2563 ในวันอังคารที่ 21 เมษายน 2563 นั้น เนื่องด้วยการแพร่ระบาดของไวรัส (COVID-19) กระจายในวงกว้างมากขึ้นอีกทั้งรัฐบาลขอความร่วมมือในการพิจารณางดจัดกิจกรรมที่มีลักษณะในการรวมกลุ่มของคนหมู่มากอันจะทำให้การแพร่ระบาดเพิ่มสูงมากขึ้น
นอกจากนี้ประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 4) ลงวันที่ 27 มีนาคม 2563และประกาศหัวหน้าผู้รับผิดชอบในการแก้ ไขสถานการณ์ฉุกเฉินในส่วนที่เกี่ยวข้องกับความมั่นคงเรื่อง ห้ามการชุมนุมการทำกิจกรรม การมั่วสุม ลงวันที่3 เมษายน 2563 คณะกรรมการบริษัทในการประชุมครั้งที่ 5/2563เมื่อวันที่ 10เมษายน 2563 จึงมีมติดังนี้
1. เลื่อนการประชุมสามัญผู้ถือหุ้นประจำปี 2563ซึ่งจะจัดขึ้นในวันอังคารที่ 21 เมษายน 2563ออกไปอย่างไม่มีกำหนด โดยยกเลิกกำหนดวันประชุม และระเบียบวาระในการประชุมสามัญผู้ถือหุ้นประจำปี 2563 ที่กำหนดไว้ในวันอังคารที่ 21 เมษายน 2563 รวมทั้งให้ยกเลิกวันกำหนดและรวบรวมรายชื่อผู้ถือหุ้น (Record Date) เพื่อสิทธิในการเข้าร่วมประชุมสามัญผู้ถือหุ้นประจำปี 2563ซึ่งเดิมกำหนดไว้วันที่ 11 มีนาคม 2563
ทั้งนี้ การเลื่อนประชุมสามัญผู้ถือหุ้นดังกล่าวจะไม่ส่งผลกระทบต่อการดำเนินงานของบริษัทฯ อย่างมีนัยสำคัญรวมทั้งไม่กระทบต่อสิทธิของผู้ถือหุ้นในการรับเงินปันผล ทั้งนี้ คณะกรรมการบริษัทจะพิจารณากำหนดระเบียบวาระการประชุมและวันประชุมสามัญผู้ถือหุ้นใหม่ เมื่อสถานการณ์เหมาะสมที่จะจัดประชุม
2. อนุมัติการจ่ายเงินปันผลระหว่างกาลจากกำไรของบริษัทฯ จากผลการดำเนินงาน 6 เดือนหลังของปี 2562ในอัตราหุ้นละ 0.60 บาท ทั้งนี้การจ่ายเงินปันผลระหว่างกาลจะจ่ายให้แก่ผู้ถือหุ้นที่มีสิทธิได้รับเงินปันผลตามที่ปรากฏในรายชื่อ ณ วัน Record Date ที่มีสิทธิรับเงินปันผลเดิมวันที่ 29 เมษายน 2563 (ไม่รวมจำนวนหุ้นทุนที่บริษัทฯ ซื้อคืนตามโครงการซื้อหุ้นคืนเพื่อบริหารทางการเงิน) ซึ่งได้แจ้งแก่ผู้ถือหุ้นเรียบร้อยแล้วและจะดำเนินการจ่ายเงินปันผลระหว่างกาลในวันที่ 18 พฤษภาคม 2563 นี้
โดยคณะกรรมการบริษัทได้พิจารณาการจ่ายเงินปันผลระหว่างกาลแทนการจ่ายเงินปันผลประจำปีซึ่งโดยปกติจะเสนอให้ที่ประชุมสามัญผู้ถือหุ้นประจำปี พิจารณาอนุมัติ เพื่อลดผลกระทบที่อาจเกิดขึ้นแก่ผู้ถือหุ้นจากการเลื่อนการประชุมสามัญผู้ถือหุ้นประจำปี 2563ของบริษัทฯ ออกไปโดยไม่มีกำหนด และจากสถานการณ์การแพร่ระบาดของไวรัส COVID-19 หากรวมการจ่ายเงินปันผลระหว่างกาล สำหรับผลประกอบการ 6 เดือนแรก ซึ่งอนุมัติการจ่ายเงินปันผล เมื่อวันที่11 กันยายน 2562 ในอัตราหุ้นละ 0.40 บาท บริษัทฯ จะมีอัตราการจ่ายเงินปันผลรวมอัตราหุ้นละ 1.00 บาท โดยคณะกรรมการบริษัทจะไม่เสนอจ่ายเงินปันผลประจำปี 2562อีก